Številka: 477-227/2018/35 in 477-67/2013-MPJU/7

Datum: 3. 5. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 - v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNIN PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje sta naslednji nepremičnini:

|  |  |  |  |  |  |
| --- | --- | --- | --- | --- | --- |
| k.o. | parc. št. | površina | stavba/namen | površina | delež |
| 146 - Dobrovnik | 6614 | 44,00m² | 990 - del 1/stanovanjska | 21,00 m² | 1/1 |
| 146 - Dobrovnik | 6616 | 131,00 m² | / | / | 1/1 |

Nepremičnini se nahajata na območju stavbnih zemljišč v naselju Dobrovnik v Občini Dobrovnik.

Nepremičnina s parc. št. 6614 k.o. 146 - Dobrovnik v naravi predstavlja pozidano zemljišče, na katerem stoji stavba z naslovom Dobrovnik 53, Dobrovnik. Stavba je v fazi samorušitve.

Nepremičnina s parc. št. 6616 k.o. 146 - Dobrovnik v naravi predstavlja nezazidano stavbno zemljišče, ki je poraščeno z drevjem.

Deleža Republike Slovenije, ki sta predmet prodaje, sta zemljiškoknjižno urejena in bremen prosta ter se prodajata kot celota.

**3. Vrsta pravnega posla in sklenitev pogodbe**

Prodaja nepremičnin po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku, lahko organizator odstopi od sklenitve posla.

**4. Najnižja ponudbena cena**

Ponudbena cena za **nepremičnini** **s parc. št. 6614 k.o. 146 - Dobrovnik** ter **s parc. št. 6616 k.o. 146 - Dobrovnik, obe** **do celote, mora biti najmanj 1.500,00 EUR. Nepremičnini se prodajata skupaj, kot celota.**

Najugodnejši ponudnik na ponujeno ceno plača še davek, in sicer 2% davek na promet z nepremičninami za nepremičnino s parc. št. 6614 k.o. 146 - Dobrovnik, ki je ovrednotena na 600,00 EUR in 22% DDV za nepremičnino s parc. št. 6616 k.o. 146 - Dobrovnik, ki je ovrednotena na 900,00 EUR.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

Pogodba bo sklenjena s tistim ponudnikom, ki bo ponudil najvišjo odkupno ceno.

V kolikor bo v roku prispela več kot ena ponudba, bo organizirano dodatno pisno pogajanje o ceni.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnini bosta prodani po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmere površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudbe morajo biti poslane po pošti s priporočeno pošiljko in morajo **najkasneje do 25. 5. 2021 do 15.00 ure** prispeti na naslov: Ministrstvo za javno upravo, Tržaška cesta 21, Ljubljana, z nazivom zadeve »ponudba v zadevi 477-227/2018 – NE ODPIRAJ« ter morajo vsebovati:

1. izpolnjen, lastnoročno podpisan obrazec, ki je priloga 1 te objave ter
2. kopijo osebnega dokumenta (potni list ali osebno izkaznico) - velja za fizične osebe in s.p.-je.

Ponudbe, prispele po izteku zgoraj navedenega roka, bodo izločene iz postopka.

Odpiranje ponudb NE BO javno.

Ponudniki bodo o rezultatih zbiranja ponudb obveščeni najkasneje 7 dni po zaključenem odpiranju ponudb.

**8. Ogled in dodatne informacije**

Za dodatne informacije v zvezi s predmetom prodaje se obrnite na Vesno Kanjir, telefon 01 478 78 62, e-pošta: vesna.kanjir@gov.si.

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10 . Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/assets/ministrstva/MJU/DSP/Sistemsko-urejanje/OBVESTILO_ravnanje_s_stvarnim_premozenjem-1.pdf>.


**na podlagi pooblastila št. 1004-113/2015/64**

**z dne 15. 4. 2021**

**Maja Pogačar**

**generalna direktorica**

**Direktorata za stvarno premoženje**



****

****